b'\n_START_ARTICLE_\nPaslaptis (1974 filmas)\n_START_SECTION_\nTurinys\n_START_PARAGRAPH_\nDeividas atsibunda suri\xc5\xa1tas neai\xc5\xa1kioje patalpoje, i\xc5\xa1 kurios jam pavyksta pab\xc4\x97gti nu\xc5\xbeud\xc5\xbeius sargybin\xc4\xaf. Besislapstydamas nuo persekiotoj\xc5\xb3, jis atsiduria atokiame sename name, kuriame gyvena menininkai Tomas ir D\xc5\xbeulija, pab\xc4\x97g\xc4\x99 ten nuo Pary\xc5\xbeiaus triuk\xc5\xa1mo. Deividas jiems pasisako es\xc4\x85s persekiojamas d\xc4\x97l turimos slaptos informacijos ir pora juo patiki, ta\xc4\x8diau kuo toliau, tuo labiau jo elgesys ima kelti abejoni\xc5\xb3, ypa\xc4\x8d kuomet laikra\xc5\xa1tyje pasirodo skelbimas apie i\xc5\xa1 psichiatrin\xc4\x97s ligonin\xc4\x97s pab\xc4\x97gus\xc4\xaf ligon\xc4\xaf. Kelyje sutinkamos policijos u\xc5\xbekardos, netoliese nuolat skraidantis sraigtasparnis tarsi patvirtina Deivido \xc5\xbeod\xc5\xbeius, kad jis pavojingas ir \xc5\xbemon\xc4\x97ms, kurie jam padeda, taip pat gresia pavojus, ta\xc4\x8diau ka\xc5\xbekas jo elgesyje D\xc5\xbeulij\xc4\x85 ver\xc4\x8dia abejoti pasakojama istorija. Matydama, kad Tomas vis daugiau leid\xc5\xbeia laiko su naujuoju pa\xc5\xbe\xc4\xafstamu ir juo visi\xc5\xa1kai pasitiki, ji nusprend\xc5\xbeia pati priimti sprendim\xc4\x85 ir prane\xc5\xa1ti apie b\xc4\x97gl\xc4\xaf policijai. Apie tai su\xc5\xbeinoj\xc4\x99s, Deividas \xc4\xafnir\xc5\xa1ta ir j\xc4\x85 puola, ta\xc4\x8diau D\xc5\xbeulija sp\xc4\x97ja i\xc5\xa1\xc5\xa1auti i\xc5\xa1 jo pistoleto._NEWLINE_Paskutiniuose filmo kadruose D\xc5\xbeulija ir Tomas stovi apsikabin\xc4\x99, ji klausia vyro ar gerai pasielg\xc4\x97, tuo tarpu i\xc5\xa1 u\xc5\xbe kalvos pasirodo ginkluoti vyrai, kurie priart\xc4\x97j\xc4\x99 atidengia \xc4\xaf juos ugn\xc4\xaf...'